钦定古今图书集成/理学汇编/学行典/第066卷 > 大戴礼记 > 《曾子疾病篇》
## 钦定古今图书集成/理学汇编/学行典/第066卷 > 大戴礼记 > 《曾子疾病篇》

曾子疾病，曾元抑首，曾华抱足。《曾子》曰：“微乎！吾无夫
颜氏之言，吾何以语汝哉！然而君子之务尽有之矣。
夫华繁而实寡者天也；言多而行寡者人也；鹰隼以
山为卑而曾巢其上，鱼鳖鼋鼍以渊为浅而蹶穴其
中，卒其所以得之者饵也。是故君子苟无以利害义，
则辱何由至哉！”